Pasigailėk mūsų

Pasigailėk mūsų – 1978 m. Lietuvos kino studijoje sukurtas meninis filmas Vytauto Radaičio apysakos „Mano Galilėjus“ motyvais. Istorinė drama. Spalvotas, plačiaekranis. Filmo trukmė – 68 min.

 Kūrybinė grupė 
 Scenarijaus autorius – Vytautas Radaitis;
 Režisierius statytojas – Algirdas Araminas;
 Operatorius – Jonas Marcinkevičius;
 Kostiumų dailininkas – Linas Kriščiūnas;
 Kompozitorius – Bronius Kutavičius;
 Garso operatorius – Juozas Širvinskas;
 Montažo režisierė – Vanda Survilienė;
 Dailininkas statytojas – Algirdas Ničius.

 Vaidina 
 Algirdas Latėnas – Algis Narbutas;
 Henrikas Kurauskas – jo tėvas;
 Tatjana Majorova – jo motina;
 Antanas Gabrėnas – mokyklos direktorius;
 Dmitrijus Mirgorodskis – kapelionas Jomantas;
 Gediminas Karka – mokytojas Gentvainis;
 Raimonda Buivydavičiūtė – Irena;
 Saulius Bareikis – Gediminas (Digas);
 Algimantas Masiulis – jo tėvas, savisaugos bataljono karininkas;
 Remigijus Vilkaitis – Gustas;
 Justinas Šeibokas – mokytojas Bendorius;
 Vytautas Eidukaitis – mokytojas Valiušis;
 Eugenija Šulgaitė – Jomanto motina;
 Vytautas Barkauskas – vyskupas;
 Valdas Jatautis – kardinolas;
 Liubomiras Laucevičius – SS karininkas;
 Vladas Bagdonas – policininkas;
 Juozas Meškauskas – kapinių sargas;
 Vytautas Paukštė – daktaras;
 taip pat Feliksas Einas, Povilas Gaidys, Edgaras Savickis, Nelė Savičenko, Valentinas Klimas, Vytautas Tomkus, Regina Varnaitė ir kiti.

 Siužetas 
Kaunas, 1943 metai. Kapelionas Jomantas – vienos iš vokiečių okupuoto miesto gimnazijos dvasininkas ir abiturientų draugas. Gimnazistas Algis Narbutas – pats rimčiausias, tačiau anaiptol ne paklusniausias jo mokinys. Nacistai suima klasės mokinius ir išsiunčia į koncentracijos stovyklą. Kapelionas, bandęs priešpastatyti savivalei moralės principus, pralaimi. Jis bejėgis išgelbėti mokinius ir siekia pasivyti traukinį su įkalintais gimnazistais, kad galėtų juos bent paskutinį kartą palaiminti.

 Nuorodos 
 Filmo ištraukos

Pasigailėk mūsų
Kategorija:1978 filmai